Pay-per-view (lyh. joskus PPV) on interaktiivinen ja maksullinen TV-palvelu, jossa katsoja voi tilata haluamansa ohjelman listasta katsoa sen itse valitsemanaan aikana. Katsoja siis maksaa vain siitä, mitä itse valitsee katsovansa. Tyypillisiä pay-per-view-tarjonnassa olevia ohjelmia ovat konsertit, elokuvat ja urheilutapahtumat.
Televisiolähetyksissä pay-per-piew on yleisintä Pohjois-Amerikassa, jossa mm. DirecTV ja Dish Network tarjoavat palvelua yhdysvaltalaisille kuluttajille. Kanadassa Viewers Choice -niminen yritys tarjoaa pay-per-view-palvelua useiden eri televisioyhtiöiden välityksellä.
Euroopassa pay-pre-view ei ole aivan yhtä yleistä kuin Amerikassa. Iso-Britanniassa Sky tarjoaa PremPlus ja Box Office -PPV-palveluita.